GiliGold/VAD_KnessetCorpus huggingface dataset:
מאיר שטרית: אני מוכן להתנדב, אגב, להיות יושב-ראש ועדת מדע בישיבה אחת או שתיים, כמה שצריך.
צחי הנגבי: אם אתה עובר לאופוזיציה זו הכרזה יותר חשובה מאשר כרגע – מיד אני אתן לך, אני רק רוצה לשמוע את יריב קודם.
צחי הנגבי: זו הדילמה שבה נדון היום.
יריב לוין: המצב הוא כזה: אני מבקש להעביר את הנושא הזה לוועדת החוקה חוק ומשפט, למרות שהוא צריך היה לדון בוועדת המדע ונדון בצורה טובה בוועדת המדע, מהטעם הפשוט שבוועדת המדע בנקודת הזמן הנוכחית אין יושב-ראש ואנחנו רוצים שהדבר הזה אם אפשר יסתיים אולי אפילו עוד היום ונוכל להביא אותו להצבעה במליאה כי הוראת השעה פוקעת.
יריב לוין: אני מצהיר ואומר פה שאין בקביעה הזאת כדי ליצור תקדים לעניין החוק הזה ואם וכאשר נידרש עוד פעם לקבוע היכן הוא ידון בוודאי שלא נסת
יריב לוין: מך על ההחלטה הזו כמשהו שמחייב אותו מכאן ולהבא.
יריב לוין: אני חושב שאין ברירה אחרת ובמצב הנוצר זה הכי נכון.
צחי הנגבי: למה, דרך אגב, לא נבחר יו"ר לוועדת מדע?
משה גפני: ייסגר בימים הקרובים.
יריב לוין: הסיכום היה שהתפקיד הזה יועד לסיעת יהדות התורה, היא זקוקה לעוד קצת זמן כדי לגבש את עמדתה.
יריב לוין: אני חושב שאני לפחות הייתי מוכן להמתין עוד קצת.
אורי מקלב: לא הצלחנו לחזור ממירון.
מאיר שטרית: אי אפשר לעשות יו"ר זמני מחברי הוועדה?
יריב לוין: לא, התהליך הוא תהליך כזה שאם אנחנו רוצים לסיים את החוק הזה היום ובזמן ובצורה מסודרת זאת הדרך היחידה ולכן אני חושב שבלית ברירה כרגע זה מה שכדאי לעשות, אחר כך נראה, אני לא יודע לקבוע לאן זה ילך בעתיד אם וכאשר נצטרך אבל זה לא יהיה תקדים.
צחי הנגבי: זה לא תקדים מחייב.
צחי הנגבי: איילת, בבקשה.
איילת שקד: אני גם מבקשת להעביר את זה לוועדת חוקה, זו בקשה של הסיעה שלי מכל מיני סיבות, גם מהסיבה שיריב אמר וגם מסיבות אחרות.
דוד רותם: כי הם יודעים שבוועדת החוקה יש יושב-ראש שאפשר לסמוך עליו שהוא יעביר את זה.
<נעמה פויכטונגר: אני לא פה בעניין הזה, במקרה אני עוסקת גם בזה, אני רק מבקשת להבהיר משהו טכני לגמרי כדי שלא יהיו אי הבנות.
<נעמה פויכטונגר: הפיקוח האלקטרוני היום על עצורים ועל אסירים לא מעוגן בחקיקה כשלעצמו, היום הוא מופעל במסגרת הסמכויות שיש לבית המשפט ולוועדת השחרורים.
<נעמה פויכטונגר: הוראת השעה, שהיא נושא הדיון כרגע, היא הוראה מאוד מצומצמת שבסך הכול עוסקת בסמכות של שב"ס לנהל את הפרויקט הזה.
יריב לוין: זה ברור, זה עניין טכני לגמרי של מי הגורם המנהלי.
צחי הנגבי: זה מעניין.
צחי הנגבי: זאת אומרת, אין חוק, אין חוק ראשי שמכוחו למעשה מופעל הפרויקט.
משה גפני: איילת, מהן הסיבות הנוספות של הסיעה?
איילת שקד: שאנחנו רוצים שחברת הכנסת אורית סטרוק תטפל בזה והיא חברה בוועדת חוקה.
משה גפני: יש לה אזיק?
יריב לוין: טוב, זה כמובן לא השיקול.
איילת שקד: זה לא השיקול כמובן.
משה גפני: אבל זה ועדת המדע.
איילת שקד: אבל אנחנו רוצים שזה יהיה מהר.
צחי הנגבי: חבר הכנסת גפני, אין לנו בעיה עם ועדת המדע, יש לנו בעיה עם יו"ר ועדת המדע.
איילת שקד: יש לנו בעיה שאין ועדת מדע.
יריב לוין: אין יו"ר.
משה גפני: בסדר, אז זה לא סיבות שונות, אפשר לעשות את אורית סטרוק יושבת-ראש ועדת החוקה.
צחי הנגבי: זה אד הוק, זה לא לטובת - - -
איילת שקד: זו לא הסיבה, הסיבה היא מה שיריב אמר.
משה גפני: אפשר לעשות אותה יושבת-ראש ועדת החוקה.
צחי הנגבי: איילת, לא להגיב, הוא שאל שאלה וקיבל תשובה.
דוד רותם: אפשר אבל אני רוצה רק להבין דבר אחד, מה אתה מתערב בוועדת חוקה?
צחי הנגבי: בבקשה, חברת הכנסת.
פנינה תמנו: אני מבינה שכרגע מדובר בעניין טכני ובהוראת השעה שצריכה לעבור אבל היתה ועדה בין-משרדית שדנה על שיפור כל הנושא הזה, השאלה היא האם ברגע שהחוק יהיה מוכן הוא יעבור עוד הפעם לכאן ואז אנחנו נעביר אותו לוועדה הרלוונטית?
צחי הנגבי: לכאן החוקים עוברים רק כאשר יש מחלוקת במליאה לגבי מיקומו של הדיון.
צחי הנגבי: יכול להיות שזה יגיע אלינו אם תישאר מחלוקת, אם לא אז השר שיביא את הצעת החוק החדשה בפני המליאה יציע לאיזו ועדה להעביר אותה וחברי הכנסת יכולים לבקש הצעות אחרות ואז זה עובר אליהם.
צחי הנגבי: חברי כנסת נוספים רוצים להתבטא?
צחי הנגבי: כן, בבקשה.
<נירה למאי: הוועדה, בהמשך למה שאמרה נציגת משרד המשפטים, היתה מאוד מופתעת מהעובדה שבאמת אין שום דבר חקיקה שמסדיר את כל הנושא הזה והפיילוט הזה רץ אז כבר 5 שנים, זה אומר שעכשיו הוא כבר עומד על 7, ולכן קבענו שהוראת השעה דאז תוארך פעם אחת נוספת.
<נירה למאי: זאת אומרת, הארכה הזאת היא כבר מעבר לסמכות המקורית.
<נירה למאי: כדאי שזה יהיה על השולחן למרות שאנחנו פה רק קובעים ועדה.
<נירה למאי: זאת אומרת שהארכות בעיקרון הסתיימו כבר, בפעם האחרונה הוועדה נתנה 8 חודשים ולא שנה, ולמיטב הבנתי, יש פה תזכיר חוק על השולחן, העניינים הם תקציביים דווקא.
<נירה למאי: לי יש העתק של תזכיר חקיקה לפני הרבה זמן.
צחי הנגבי: תודה על המידע.
<יואל הדר: לא היתה כנסת אז לא יכולנו להעביר דבר.
צחי הנגבי: כל זה יידון בוועדה הרלוונטית.
צחי הנגבי: אנחנו נצביע בעד ההצעה להעביר לוועדת החוקה את הדיון בהצעת חוק פיקוח אלקטרוני על משוחררים בערובה על-תנאי ממאסר.
משה גפני: כפי שנאמר, זה לא תקדים.
צחי הנגבי: כפי שנאמר, לפרוטוקול, אני מאשר את הדברים, אין זה בכדי להוות תקדים.
צחי הנגבי: בעד – 8
צחי הנגבי: נמנעים – 1 ההחלטה להעביר את הצעת החוק לוועדת החוקה חוק ומשפט נתקבלה.
אחמד טיבי: אני מתנגד.
צחי הנגבי: חבר הכנסת טיבי מתנגד.
צחי הנגבי: אני מבקש לרשום את הימנעותי מטעמים שאמרתי בפעם הקודמת אז אני לא משתתף בהצבעה.
צחי הנגבי: אנחנו עוברים עכשיו לעיסוק בסוגיית הסגנים שנמצאת בתוספת לסדר-היום שאתי שלחה לכם.
צחי הנגבי: על סדר-יומנו כרגע: הגדלת מספר הסגנים ליושב-ראש הכנסת לפני סעיף 10 לחוק הכנסת ובחירת סגנים ליו"ר הכנסת.
צחי הנגבי: יו"ר הקואליציה, בבקשה, מה העליתם בחכתכם?
יריב לוין: על פי החוק הקיים, כפי שתוקן בכנסת הקודמת, יש אפשרות להעלות את מספר סגני היושב-ראש מ-7 ל-9 בהחלטה של הוועדה הזו, כאשר בעקבות התדיינות ושיחות שהיו עם כלל סיעות הבית התגבשו הסכמה ורצון לנהוג כפי שהיה בכנסת הקודמת ולהגדיל את מספר סגנים ל-9, בין היתר גם על מנת לאפשר נציגות של אחד מחברי הכנסת הערביים שיוכל לשמש כסגן יושב-ראש הכנסת, כפי שהיה נהוג בעבר.
יריב לוין: בכנסת הזאת יש גם מצב קצת שונה ממה שהיה בכנסת הקודמת, יש לא רק הרבה סיעות אלא גם נוצר מצב שישנן 3 סיעות שאפשר לקרוא להן "סיעות בינוניות", שיש להן 6 או 7 מנדטים, ועלתה בקשה גם מצדן שימצא איזשהו פתרון למרות שהן לא עומדות במפתח, ולאור הרצון ללכת לקראת רע"מ-תע"ל-מד"ע ובל"ד, שגם הן כמובן אפילו סיעות קטנות עוד יותר, למצוא גם להן פתרון.
יריב לוין: בשיחות שהיו עם יושב-ראש הכנסת גובשה על דעתו הבנה שאם וכאשר תהיה הבנה רחבה בין כלל סיעות הבית שתאפשר את השלמת כל המינויים בוועדות – נותרו עוד כמה דברים כמו ראשות ועדת המדע ודברים מהסוג הזה שלא הושלם איושם – במצב הזה תהיה נכונות ללכת למהלך משותף של כלל סיעות הבית, בהוראת שעה, באופן חד פעמי, להוסיף סגן נוסף שיתחלק בין הסיעות האלה וייתן ייצוג מלא בנשיאות לכל הסיעות.
יריב לוין: כתוצאה מכך שהדיונים הללו עדיין מתנהלים ועל מנת לא להשאיר את הנשיאות במצבה הנוכחי, שהיא כורעת תחת העומס עם יו"ר אחד ועם שני סגנים בלבד, מוצע כרגע לעשות בעצם שתי פעולות: אחת, לאשר את ההגדלה ל-9, מה שאנחנו מוסמכים לעשות בוועדה הזו, והצעד השני הוא למנות כרגע את סגני היושב-ראש למעט שני חריגים.
יריב לוין: חריג אחד, הנציג, מי שיתחיל בכהונה מטעם 3 הסיעות רע"מ-תע"ל, חד"ש ובל"ד, שאני מקווה שתוך יום, מקסימום יומיים, העניין הזה יסוכם וניתן יהיה לאשר גם אותו, ומה שנודע לי כרגע, קיבלתי פניה מסיעת ש"ס עם שני שמות שונים, עם שני גורמים שונים, וביקשתי לקבל מכתב עם שם הנציג שלהם מטעם יושב-ראש הסיעה, חבר הכנסת מיכאלי.
יריב לוין: לעניין הזה אנחנו לא זקוקים לפורום המיוחד ולכן אני מציע ברשותך שאם אקבל את המכתב הזה עד תום הישיבה נאשר גם את הנציג של ש"ס על פי המכתב ואם לא הדבר הזה גם יתבצע ברגע ששם תהיה הבנה.
יריב לוין: לכן, מה שמוצע כרגע הוא מצד אחד לאשר את ההגדלה ל-9 ולאחר מכן להציע למנות את הנציגים הבאים – מטעם הליכוד-ביתנו: גילה גמליאל, משה פייגלין וחמד עמאר, מטעם יש עתיד: רות קלדרון פנינה תמנו-שטה, מטעם סיעת העבודה: יחיאל (חיליק) בר ומטעם סיעת הבית היהודי: יוני שטבון.
יריב לוין: זה בשלב הזה, ושוב, אם נקבל את הנציג הנוסף של סיעת ש"ס נוסיף אותו.
דוד רותם: יהדות התורה בזמנו, בישיבה הראשונה, ביקשה לקבל סגן.
יריב לוין: נכון, על זה דיברתי קודם.
דוד רותם: אז את מי הם מקבלים?
יריב לוין: על זה דיברתי, זה יהיה הסגן העשירי שיתחלק בין 3 הסיעות שיש להן 6 ו-7 מנדטים.
יריב לוין: בדיוק על זה דיברתי.
דוד רותם: בל"ד מקבלים?
יריב לוין: כולם יקבלו.
צחי הנגבי: כולם יקבלו, יקלו על היושב-ראש בניהול הישיבות.
צחי הנגבי: אני מניח שאין פה מתנגדים כי זה על דעת כולם.
צחי הנגבי: חבר הכנסת טיבי, יש סיכוי שזה יהיה באמת בימים הקרובים?
יריב לוין: כן, כן, זה ייגמר מיד.
אחמד טיבי: זה ייגמר.
אחמד טיבי: כמקובל, אדוני היושב-ראש, כמו שהיה עד היום, בכנסות 16, 17 ו-18, הסיעה הגדולה מתחילה.
צחי הנגבי: אוקיי, אז אנחנו נעבור להצבעה.
צחי הנגבי: מי בעד ההצעה?
יריב לוין: ארבל, רק לפרוטוקול שיאמר שיש לנו את הקוורום הדרוש.
<ארבל אסטרחן: צריכים להיות שלושה-רבעים מחברי הוועדה, לפחות 13 חברי כנסת.
צחי הנגבי: מי שבעד ירים את ידו.
<אתי בן יוסף: דודו, לא הרמת את היד.
דוד רותם: הרמתי, נו, יש לי ברירה?
צחי הנגבי: בוועדת החוקה גם אתה נותן להצביע בנרפות כזאת?
דוד רותם: בוועדת החוקה לא מצביעים, זה הכול פה אחד.
<אתי בן יוסף: 13 בעד.
צחי הנגבי: בעד – 13
צחי הנגבי: נמנעים – אין ההצעה אושרה.
צחי הנגבי: אנחנו רוצים להציג את הצעת ועדת ההסכמות בדבר סדרי דיון משולב בהצעת חוק.
צחי הנגבי: ועדת ההסכמות, שבה יש גם נציגי האופוזיציה והקואליציה, מבקשת שוועדת הכנסת תאשר את ההצעה לקיים דיון משולב בהצעת חוק יסוד: תקציב המדינה, ובהצעת חוק ההתייעלות הכלכלית.
צחי הנגבי: ההצעה שוועדת ההסכמות הגיעה אליה היא שאנחנו נאשר קיומו של דיון משולב אישי ולכל דובר יוקצו 4 דקות.
צחי הנגבי: יריב, יש לך מה להוסיף על העניין?
יריב לוין: לגבי ועדת ההסכמות היה סיכום שיהיו 4 דקות לכל דובר על מנת לקיים דיון משולב במתכונת שהיתה נהוגה גם בקדנציה הקודמת במקרים מסוימים.
יריב לוין: אני רוצה להודות באמת ליושבת-ראש האופוזיציה שאפשרה את ההגעה להסכמה הזאת שאני חושב שהיא לטובת כולם.
בהצעות חוק: <1.
בהצעות חוק: הצעת חוק המאבק בתופעת השכרות (הוראות שונות ותיקוני חקיקה), התשע"ג-2013>
בהצעות חוק: <3.
בהצעות חוק: הצעת חוק סדר הדין הפלילי (עצור החשוד בעבירת ביטחון) (הוראת שעה) (תיקון מס' 3) (הארכת תוקף), תשע"ג-2013>
צחי הנגבי: אנחנו נדון עכשיו בבקשת הממשלה להקדים דיון בהצעות חוק לפני הקריאה השנייה והשלישית.
צחי הנגבי: אלה למעשה הצעות שאנחנו אישרנו להעלות אותן לקריאה ראשונה בישיבה הקודמת, הן עברו בקריאה ראשונה ואנחנו התבקשנו שוב לאפשר את הקדמת הדיון בהן.
צחי הנגבי: הצעת חוק המאבק בתופעת השכרות, בבקשה, יואל.
<יואל הדר: כן, אדוני.
<יואל הדר: הצעת החוק הזו עברה היום בוועדה לקריאה שנייה ושלישית כמעט בנוסח שהמשטרה רצתה, נוסף איזשהו סעיף קטן שמתלבטים על הניסוח, אני מקווה שהוא בסדר מבחינת העניין הזה, אבל חוץ מזה אנחנו מבקשים לאשר את זה, שעוד היום זה יעלה לקריאה שנייה ושלישית כי החוק פוקע ב-5 במאי.
צחי הנגבי: הצעת חוק פיקוח אלקטרוני על משוחררים, על זה אנחנו דיברנו.
<יואל הדר: על זה דיברנו.
צחי הנגבי: הצעת חוק סדר הדין הפלילי, כמה משפטים.
<נעמה פויכטונגר: הזכרנו את ההצעה הזאת בשבוע שעבר.
<נעמה פויכטונגר: גם כאן מדובר בהצעת חוק שעומדת לפקוע ביום ראשון, קוים דיון בוועדת חוקה והצעת החוק הועברה בנוסח שעבר בראשונה.
דוד רותם: החוק אושר לשנייה ושלישית.
צחי הנגבי: לגבי הצעת חוק לתיקון פקודת הרוקחים, משרד הבריאות, בבקשה.
<נילי חיון-דיקמן: אותו דבר.
<נילי חיון-דיקמן: החוק ייכנס לתוקף ב-1 במאי, אלא אם כן תיכנס הוראת השעה שתאפשר המשך שיווק של תכשירים, אנחנו רוצים קריאה שנייה ושלישית עכשיו, זה עולה לדיון בוועדת העבודה והרווחה ב-12:15.
צחי הנגבי: צריך להצביע על כל אחד בנפרד או אפשר על כל הארבע?
<ארבל אסטרחן: אפשר ביחד.
צחי הנגבי: אם אין מחלוקות אז אנחנו נאשר את כל בקשות הממשלה להקדמת הדיון בכל ארבע הצעות החוק.
<ארבל אסטרחן: יש עוד אחד אבל זו לא בקשת ממשלה, זו בקשת חוץ וביטחון אבל זה גם בחבילה הזאת.
צחי הנגבי: שזה בנפרד, בסדר, אז נעשה הצבעה על הארבע האלה.
צחי הנגבי: הבקשה אושרה לגבי ארבע ההצעות הללו.
צחי הנגבי: יש את בקשת יו"ר ועדת חוץ וביטחון שהיא בפנינו, להקדים את הדיון בהצעת חוק שירות ביטחון (הוראת שעה) לפני הקריאה השנייה והשלישית.
<ארבל אסטרחן: זה באותה חבילה של דברים שמסתיימים.
צחי הנגבי: הבקשה אושרה.
צחי הנגבי: יש בקשה נוספת של הממשלה להקדמת הדיון בהצעת חוק מיסוי מקרקעין (שבח ורכישה).
<ארבל אסטרחן: זה משהו חדש, זה קריאה ראשונה.
צחי הנגבי: מי רוצה להציג את הבקשה?
<ליאת גרבר: הצעת החוק מבקשת להאריך עד תום שנת 2014 - - -
<ליאת גרבר: היא הועברה.
קריאה: אני אעביר לך.
משה גפני: כן, תביאי לי, אני רוצה לראות.
<ליאת גרבר: מבקשת להאריך עד תום שנת 2014 את מדרגות מס הרכישה שקבועות היום בחוק מיסוי מקרקעין (הגדלת ההיצע של דירות מגורים).
<ליאת גרבר: סעיף 2 להוראת השעה בעצם קובע כי במכירת זכות במקרקעין שהיא לא דירה יחידה יחולו מדרגות מס רכישה מוגדלות בשיעורים של 5%, 6% ו-7%.
<ליאת גרבר: הסעיף הזה קיים מפברואר 2011, הוא הסתיים בתום שנת 2012 והוארך עד ל-5 במאי מכוח סעיף 38 לחוק יסוד: הכנסת.
<ליאת גרבר: במקביל אנחנו מבקשים להאריך גם את הפטור לדירת מגורים יחידה, שיהיה עד סכום של 1.47 מיליון במקום הסכום 1.24 מיליון ש"ח.
<ליאת גרבר: הפטור מחובת הנחה מבוקש בגלל שכאמור ההוראות האלה פוקעות ב-5 במאי ואנחנו מבקשים לתת יציבות לציבור ולהאריך אותם באופן רציף מה-6 במאי.
אורי מקלב: יש לכם אינדיקציה כמה זה עזר להורדת המחירים והדירות?
אורי מקלב: יש לכם אינדיקציה שהדברים האלה עזרו?
<ליאת גרבר: אנחנו יכולים לראות ירידה משמעותית במספר הדירות שנרכשו בשנים שבהן הוראת השעה היתה בתוקף.
אורי מקלב: דירות או דירות ראשונות?
<ליאת גרבר: דירות שניות, אני מדברת על דירות השקעה.
משה גפני: כמה דירות?
דוד רותם: זה מס רכישה?
<ליאת גרבר: כן, זה מס רכישה.
<ליאת גרבר: יש לי נתונים, אני יכולה להביא.
צחי הנגבי: זה פחות חשוב לדיון כרגע.
צחי הנגבי: זה חשוב לדיון המעשי בהצעת החוק.
אורי מקלב: נכון אבל זה נושא שמעניין את כולם.
צחי הנגבי: הרי לא ניכנס לתוכנה של ההצעה למעט שאלות בסיסיות.
משה גפני: מבקשים פטור מחובת הנחה לשנות את המציאות הזאת.
<אריאל יוצר: לא, לשמר אותה, להאריך את התוקף.
משה גפני: אתם מבקשים פטור מחובת הנחה, רוצים לשנות את הסדרים, על אף שכך, במקרה הרגיל, צריך להיות מונח על שולחן הכנסת, שחברי הכנסת יראו את זה, שלא נצטרך לשאול שאלות כאלה חפיפיות אלא לשאול שאלות אמיתיות.
משה גפני: מבקשים לדלג על העניין הזה ולהביא את זה מיד אז אני מבקש במסגרת הדיון הזה, גם ביקש חבר הכנסת מקלב, לדעת יותר פרטים.
אורי מקלב: לא תיאמנו.
משה גפני: אני רוצה לדעת האם נעשה שינוי בגובה מס הרכישה בדירה שנייה.
<ליאת גרבר: המדרגות עודכנו, כן, הסכומים עודכנו בגלל המדד.
משה גפני: מכמה לכמה אם יש לי דירה שאני רוכש אותה או מוכר אותה?
<ליאת גרבר: המדרגות היו עד חלק השווי של עד מיליון שקלים 5%, היום זה עודכן על חלק השווי שעולה היום על 1,089,350 ועד 3,268,000 - 6%, וכל מה שמעל 3,268,000 - - -
<ליאת גרבר: היה מיליון ו-3 מיליון.
<ליאת גרבר: זאת אומרת, עד מיליון 5%, ממיליון עד 3 מיליון 6% ומעל 3 מיליון 7%.
אורי מקלב: אתם פוטרים יותר אנשים, זאת אומרת, אתם מחזקים את המעמד הבינוני?
אורי מקלב: כן, הם מעלים את הפטור במקום מיליון למיליון ומשהו.
<אריאל יוצר: לא, להפך.
צחי הנגבי: האחוזים השתנו או רק הסכומים הנומינליים השתנו?
אורי מקלב: האחוזים לא אבל הסכומים.
אורי מקלב: דירות יותר יקרות גם כן יקבלו פטור אז זה למען המעמד הבינוני.
<ליאת גרבר: זה עניין של מידוד, זה לא משהו שאנחנו עושים, הסכומים לא משתנים ביוזמתנו, יש מדד שכל שנה מתעדכן.
<ליאת גרבר: כך גם לגבי הדירה היחידה, דרך אגב, שהפטור היום - - -
משה גפני: שאל יושב-ראש הוועדה האם האחוזים השתנו.
<ליאת גרבר: לא, האחוזים לא משתנים.
אורי מקלב: הסכומים השתנו.
<ליאת גרבר: הסכומים משתנים בהתאם למדד כל שנה.
צחי הנגבי: על פי המדד, ברור.
משה גפני: למה אתם מבקשים להאריך את זה, בגלל שאתם חושבים שזה היה חוק שהצליח?
<ליאת גרבר: כן, זה חלק ממדיניות הממשלה.
<אריאל יוצר: אנחנו חושבים שהכיוון שלנו היה כיוון נכון.
משה גפני: הכיוון זה בסדר, הכיוון תמיד אצלכם הוא נכון.
<אריאל יוצר: זה אושר בוועדה שלך.
משה גפני: הכיוון הוא נכון, אני לא שואל על הכיוון.
משה גפני: היה מדובר על כך בנושא של הדיור, היות ויש דיון עכשיו גם בוועדת הכספים על זה, שזה פטיש 5 קילו.
<אריאל יוצר: לא, זה לא הפטיש.
משה גפני: מה הפטיש?
<אריאל יוצר: הפטיש זה המס שבח.
<ליאת גרבר: שבוטל ב - - -
<אריאל יוצר: כאן אנחנו מדברים על "פטישון".
משה גפני: כאן אנחנו מדברים רק על מס הרכישה.
<אריאל יוצר: כן, רק על מס הרכישה.
צחי הנגבי: תענה בקצרה, אנחנו חייבים להתקדם.
<אריאל יוצר: שבו אנחנו עושים שתי פעולות הפוכות: מגדילים את הפטור ממס רכישה לרוכשי דירה ראשונה ומעדכנים את השיעורים של מס רכישה בשיעורים גבוהים יותר למי שרוכש דירה שנייה ומעלה.
משה גפני: הפטור גדל 1.45 מיליון?
<אריאל יוצר: 1.47 מיליון.
צחי הנגבי: יש לי עוד שאלה, מתי אתם רוצים שהקריאות השנייה והשלישית תהיינה?
<ליאת גרבר: ביום שני הבא.
צחי הנגבי: אז אנחנו נאשר כרגע לקריאה ראשונה בלבד.
אורי מקלב: רק מילה אחת, אדוני היושב-ראש, אנחנו רוצים לצלצל בפעמון.
אורי מקלב: אנחנו חוששים שהפעילות שהממשלה רוצה להביא עם החוק הזה – מכיוון שאנחנו יודעים שבסופו של דבר, על אף הרצון, וגם אמרנו את זה מראש, זה לא יוריד את מחירי הדירות, שזו היתה מטרת החוק הזה, ומחירי הדירות לא ירדו אלא עלו – זה אומר דבר אחד, שאנחנו חוששים מאוד שהממשלה הולכת להסתפק בחוקים כאלה ולא הולכת לפתור את הבעיה הרבה יותר לעומק.
צחי הנגבי: אורי, המקום לצלצל בפעמון זו מליאת הכנסת, יש דיון, ואחרי זה בוועדה.
אורי מקלב: אני יודע, אנחנו מנסים בכל הזדמנות.
אורי מקלב: כמה הזדמנויות יש לי ועם יושב-ראש נוח?
צחי הנגבי: אם על כל חוק נצלצל פה בפעמונים בסוף לא יהיו לנו חוקים אלא רק פעמונים.
אורי מקלב: כמה הזדמנויות יש לנו עם יושב-ראש נוח שנותן לצלצל?
צחי הנגבי: אני רוצה להעלות להצבעה.
צחי הנגבי: בקשת הממשלה היתה לקבל את הפטור לכל הקריאות, אנחנו, כהרגלנו, לפי המסורת שלנו, למעט חריגים, מאשרים לקריאה ראשונה בלבד ואחרי זה ניפגש שוב פה.
צחי הנגבי: מי בעד בקשת הממשלה להקדמת הדיון לקריאה ראשונה ירים את ידו?
צחי הנגבי: תודה, הבקשה אושרה.
צחי הנגבי: אני מודה לכולם, תודה.
דוד רותם: בוקר טוב, רבותיי, אני פותח את הישיבה.
דוד רותם: על סדר היום הצעת חוק ההוצאה לפועל (תיקון מס' 29) - זאת הצעת חוק ממשלתית - והצעת חוק ההוצאה לפועל (תיקון מס' 29) (תיקון – הארכת הוראת שעה בעניין ביטול מאסר חייבים), של חברת הכנסת מירב מיכאלי וקבוצת חברי כנסת.
דוד רותם: החוקים עברו היום בוועדת חוקה.
דוד רותם: אני צריך אישור למיזוג.
דוד רותם: פניתי ליושב-ראש ועדת הכנסת.
יצחק הרצוג: זה עבר עם הגברת מיכאלי, נכון?
דוד רותם: כן, בהתאם לתנאים שלך.
דוד רותם: אנחנו נעיז לא לקבל את התנאים שלך?
דוד רותם: על פי הוראות סעיף 84, אנחנו מבקשים את אישור ועדת הכנסת למיזוג הצעת החוק עם הצעת חוק ההוצאה לפועל, של חברי הכנסת מירב מיכאלי, מיקי רוזנטל, יצחק הרצוג, שולי מועלם, רפאלי, הראל, מרגלית, שלי יחימוביץ, משה מזרחי, אבישי ברוורמן ומיכל רוזין.
צחי הנגבי: אנחנו פותחים את הישיבה.
צחי הנגבי: על סדר יומנו קודם כל הרכב ועדות משותפות.
צחי הנגבי: הוועדה הראשונה שנדון בה היא הוועדה המשותפת לוועדת הכנסת ולוועדת הכספים לתקציב הכנסת.
צחי הנגבי: אנחנו מציעים, בהתאם לחוק יסודות התקציב, שוועדת הכנסת תבחר ועדה משותפת שבה יש חמישה חברים מכל אחת משתי הוועדות שציינתי.
צחי הנגבי: מטעם הוועדה שלנו החברים הם צחי הנגבי, מאיר שטרית, יפעת קריב, יצחק הרצוג ואברהם מיכאלי.
צחי הנגבי: מטעם ועדת הכספים החברים הם ניסן סלומינסקי, חמד עמאר, עדי קול, יעקב ליצמן וסתיו שפיר.
צחי הנגבי: עשינו מאמץ, יחד עם יושבי-ראש הוועדות ויושב-ראש הקואליציה, לאפשר ייצוג לכל הסיעות שניתן במסגרת של עשרה חברים, חמישה מכל ועדה.
צחי הנגבי: זה איזון הכי רחב שניתן.
יריב לוין: אני רוצה להציע הצעה.
יריב לוין: נוצר מצב שלמפלגת העבודה יש שני נציגים, ואילו למרצ אין נציג בכלל.
יריב לוין: לכן אני מציע שמטעם ועדת הכספים תהיה חברת הכנסת זהבה גלאון.
יריב לוין: זה בתיאום עם חבר הכנסת הרצוג.
יריב לוין: דיברתי על כך גם עם חבר הכנסת סלומינסקי, הוא הבטיח שהוא יסדיר את העניין הזה הבוקר.
יריב לוין: הוא עדיין לא הספיק לענות לי, אבל נדמה לי שזה מתבקש.
יצחק הרצוג: אם אראה שיש בעיה, אעלה את זה מחדש.
יצחק הרצוג: כרגע זה בסדר.
אחמד טיבי: יש ייצוג לטובים בוועדה הזאת?
דוד רותם: אתם פתאום מוותרים על חברות בוועדה?
יצחק הרצוג: אני לא מוותר.
יצחק הרצוג: אני יושב בוועדה.
יצחק הרצוג: אבל הוא ביקש שיהיה נציג לסיעת מרצ וזהבה תהיה.
יצחק הרצוג: מה רע?
יצחק הרצוג: אין לי בעיה עם זה.
אחמד טיבי: כמה חברים בוועדה המשותפת?
צחי הנגבי: חמישה מוועדת הכנסת וחמישה מוועדת הכספים.
יריב לוין: לא הגיוני שיהיו שניים ממפלגת העבודה ואף אחד ממרצ.
צחי הנגבי: אקרא שוב את השמות של חברי ועדת הכספים.
צחי הנגבי: הכוונה היא שבמקום סתיו שפיר תהיה זהבה גלאון.
צחי הנגבי: אני היו"ר, כי לפי החוק יו"ר ועדת הכנסת הוא יו"ר הוועדה הזאת.
צחי הנגבי: החברים האחרים הם: מאיר שטרית, יפעת קריב, יצחק הרצוג, אברהם מיכאלי, ניסן סלומינסקי, חמד עמאר, עדי קול, יעקב ליצמן וזהבה גלאון.
אחמד טיבי: האם לא מצאת לנכון לכלול את רע"מ-תע"ל?
יריב לוין: יש ארבעה נציגי אופוזיציה של ארבע הסיעות הגדולות באופוזיציה.
אחמד טיבי: זה השיקול בדרך כלל?
יריב לוין: זה השיקול, כן.
יריב לוין: זה שיקול הגיוני, נדמה לי.
צחי הנגבי: היית חבר בוועדה הזאת?
אחמד טיבי: הייתי בשתי הקדנציות הקודמות.
אחמד טיבי: יכול להיות שיש שינויים פוליטיים.
צחי הנגבי: ההערה שלך נלקחת בחשבון.
אחמד טיבי: אגב, אני חבר בשתי הוועדות.
יריב לוין: יש ארבע סיעות גדולות מהסיעה שלכם באופוזיציה היום, מה שלא היה בפעמים הקודמות.
צחי הנגבי: זו לא הוועדה הכי אטרקטיבית בעולם.
צחי הנגבי: יכול להיות שנראה שלא באים, אז נבקש ממישהו לעשות חילופין.
צחי הנגבי: כי יש לך ניסיון והיית בוועדה שתי קדנציות, שזה בהחלט יותר מכל חברי הוועדה המכהנים.
צחי הנגבי: תודה שאתה אומר לי, אני אחשוב על כך.
אחמד טיבי: יכול להיות שהנציג שלנו, המגן על האופוזיציה, לא קיים את עבודתו כראוי, קרי חבר הכנסת הרצוג.
רוברט אילטוב: הוא דואג רק לך.
רוברט אילטוב: אין ישיבה של ועדת ההסכמות שהוא לא מדבר עליך.
אחמד טיבי: ויתרתי על ועדה משותפת ביטחון-כספים.
יריב לוין: עוד לא ויתרת.
יצחק הרצוג: האופוזיציה מתנגדת שתוותר.
צחי הנגבי: אם האופוזיציה לא תסדיר את הנושא, אנחנו נעביר אותה לשלטון ואז נהיה באופוזיציה ונדאג לכך.
צחי הנגבי: נמנעים – אין חבר הכנסת טיבי נגד.
צחי הנגבי: אנחנו עוברים לנושא הרכב הוועדה המשותפת לוועדת החוץ והביטחון ולוועדת הכספים לצורך תקציב הביטחון.
צחי הנגבי: על-פי חוק יסודות התקציב עלינו להקים ועדה כזאת.
צחי הנגבי: ממילא מקימים אותה, קל וחומר שתקציב הביטחון נמצא בשערי הכנסת.
צחי הנגבי: בכנסת הקודמת עבר תיקון לתקנון שקבע, לאו דווקא בהקשר הזה, שבמקום שוועדה משותפת מוקמת משתי ועדות, ובראשה צריך לעמוד חבר מאחת משתי הוועדות, נציג הוועדה שמוזכרת ראשונה הוא יהיה זה שיעמוד בראש הוועדה.
צחי הנגבי: זה אומר שבוועדה הזאת שאנחנו אמורים להקים, כיוון שכתוב "ועדה משותפת של ועדת הכספים ושל ועדת החוץ והביטחון", יו"ר הוועדה צריך להיות מוועדת הכספים.
צחי הנגבי: דא עקא שהמסורת של הכנסות האחרונות אומרת שמי שעומד בראש הוועדה הזאת היה יו"ר ועדת החוץ והביטחון.
צחי הנגבי: אני עמדתי בראשה כשהייתי יו"ר ועדת החוץ והביטחון, לאחר מכן מופז ולאחר מכן רוני בר-און.
צחי הנגבי: הכוונה היא שגם יו"ר הוועדה הנוכחי יהיה יו"ר ועדת החוץ והביטחון, כי זה דבר שהוא יותר נכון.
צחי הנגבי: אני יכול להעיד על כך שיש לזה חשיבות.
צחי הנגבי: זה גם על דעת יו"ר ועדת הכספים, שזה המצב.
צחי הנגבי: אלא שלצורך כך נדרש שינוי של אותה אמירה בתקנון לעניין הזה.
צחי הנגבי: על-פי בקשתו של יו"ר ועדת הכספים, אנחנו רוצים לעשות את השינוי רק למשך התקציב הנוכחי שמסתיים ב-2014.
צחי הנגבי: ועדת הכנסת תבחן האם אכן המסורת שהיתה פה היא גם הנכונה להמשך.
יצחק הרצוג: אם היתה אותה לקונה בפעם שעברה, אז מה עשו?
יריב לוין: התקנון לא חייב.
<ארבל אסטרחן: הוא תוקן בשלהי הכנסת הקודמת.
צחי הנגבי: בכל מקרה תפקידנו תמיד לאתר את הלקונות.
צחי הנגבי: אני הגשתי, בעצה אחת עם יו"ר ועדת החוץ והביטחון ועם יו"ר ו עדת הכספים ועם הייעוץ המשפטי שלנו ושל שתי הוועדות, תיקון לחוק שיסדיר את העניין הזה.
צחי הנגבי: לתיקון הזה ייקח פרק זמן של כשבועיים, אם נעשה את זה מואץ.
צחי הנגבי: בכל מקרה נבחר את חמשת החברים של ועדת החוץ והביטחון, כפי שהם מסרו לנו, ואת חמשת החברים של ועדת הכספים, כפי שהם מסרו לנו.
צחי הנגבי: כאשר התיקון שאנחנו מציעים ייכנס לתוקפו, אז יו"ר ועדת החוץ והביטחון יעמוד בראש הוועדה הזאת עד סוף שנת 2014.
יריב לוין: אני רוצה להציע תיקון מסוים.
יריב לוין: ההצעה כמו שהיא מונחת בפנינו יוצרת מצב שלבית היהודי, ש"ס ומפלגת העבודה יש שני נציגים כל אחד, ונדמה לי שזה לא לגמרי פרופורציונאלי.
יריב לוין: מאחר שאנחנו ממילא נדרשים לדחות את העניין – כך אמר לי חבר הכנסת ליברמן כאשר דיבר אתי על הנושא הזה – ומאחר שיש לנו ממילא הנושא של בחירת היושב-ראש, אני מציע שנדחה את העניין לפחות בשבוע כדי לקיים איזושהי הידברות.
יריב לוין: כי ההרכב, לפחות בחלקו, מצריך תיקונים.
יריב לוין: נדמה לי שיצאה פה תוצאה שהיא קצת לא סבירה.
צחי הנגבי: אין לנו דחיפות, כי ממילא הוועדה הזאת תוכל להתכנס רק בשינוי החוק, שזה תוך שבועיים.
צחי הנגבי: אם אתה יכול לסיים את זה לפני.
יריב לוין: אני אשתדל לסיים את זה כבר לקראת תחילת שבוע הבא.
יריב לוין: יכול להיות שבסוף נסכים שזה יהיה המצב.
צחי הנגבי: מתי להערכתך יגיע תקציב המדינה לכנסת, בהנחה שהוא יאושר היום בממשלה?
יריב לוין: הוא בוודאי לא יגיע בשבוע הבא, משום שצריכה להיות לפני כן ישיבה בהשתתפותך ובהשתתפות יושב-ראש הכנסת בעניין חוק ההסדרים, וזה יצריך לפחות שבוע של דיונים.
יריב לוין: זה לא יהיה לפני עוד שבועיים.
צחי הנגבי: מה התאריך האחרון על-פי חוק שהוא יכול לעבור?
יריב לוין: זה צריך להיות עד ה-10 ביוני, אבל יכול להיות שזה יהיה שבוע קודם אפילו.
יריב לוין: תלוי כמה מהר נצמצם פערים.
צחי הנגבי: אם כך נסתפק בדיווח בעניין הזה שדיווחתי לכם.
מאיר שטרית: למען ההיסטוריה, אני אשם בזה שזה מוזכר בצורה הזאת.
מאיר שטרית: כשהייתי יושב-ראש הקואליציה הקמנו את הוועדה הזאת כדי למצוא פתרון לטפל בתקציב הביטחון, שהיה מוזנח מאוד.
מאיר שטרית: בזמנו הייתי חבר ועדת הכספים ורציתי להיות יושב-ראש הוועדה, לכן קבענו שהיו"ר יהיה מוועדת הכספים.
מאיר שטרית: כאשר הוועדה הוקמה לראשונה הייתי היו"ר, ומאז זה נשאר.
מאיר שטרית: אבל האמת היא שאתה צודק, יו"ר ועדת החוץ והביטחון צריך להיות יו"ר הוועדה, בהינתן שהדיונים בנושאים הספציפיים האלה שדנים בהם בוועדה הם נושאים שוועדת החוץ והביטחון נמצאת בהם לעומק הרבה יותר מאשר ועדת הכספים באופן צודק.
צחי הנגבי: ממילא בוועדה הזאת יש שוויון בין אלה שרואים את העניין הכלכלי לבין אלה שרואים את העניין הביטחוני.
צחי הנגבי: אבל מן הראוי שיו"ר ועדת החוץ והביטחון יהיה יו"ר הוועדה.
יצחק הרצוג: למה באמת זה שונה?
יצחק הרצוג: לפני שבע שנים היה יו"ר ועדת הכספים שהוביל את הדבר הזה.
צחי הנגבי: כשאני נבחרתי ב-2006 היה יו"ר ועדת הכספים.
צחי הנגבי: העירו לי שיש בעייתיות בעניין.
צחי הנגבי: אז שוחחתי עם משה גפני.
יצחק וקנין: אני חושב שראוי שהיו"ר של הוועדה יהיה יו"ר ועדת הכספים.
יצחק וקנין: אני ישבתי בוועדה המשותפת הזאת מטעם ועדת הכספים והיה מקרה שוועדת הכספים דנה בהעברה תקציבית של רכישה גדולה מאוד, לא אגיד של מה.
מאיר שטרית: של מטוסים.
אחמד טיבי: אם אתה לא יודע, אני אלחש לך בחוץ.
יריב לוין: הוא תיווך בעסקה.